Дзяржаўная ўстанова адукацыі

“Качышчанская сярэдняя школа Ельскага раёна”

АПІСАННЕ ВОПЫТУ ПЕДАГАГІЧНАЙ ДЗЕЙНАСЦІ

 “ДЫДАКТЫЧНЫЯ ГУЛЬНІ ЯК СРОДАК НАВУЧАННЯ ЧЫТАННЮ
Ў 1 КЛАСЕ”

Казленка Міхаіл Іванавіч

настаўнік пачатковых класаў

8(029)508-01-44

 **І. Інфармацыйны блок**

Хто працаваў з вучнямі 1 класа, ведае, як нялёгка прыходзіцца настаўніку ў першыя месяцы навучання дзяцей. Дзеці гэтага ўзросту адрозніваюцца павышанай эмацыянальнасцю, стамляльнасцю, няўстойлівай увагай, узнікаюць праблемы з дысцыплінай. Як зрабіць так, каб дзеці слухалі? З дапамогай якіх сродкаў і метадаў зрабіць навучанне займальным? Ці магчыма надоўга ўтрымаць пачуццё радаснага здзіўлення ў дзіцяці перад школай? Гэтыя пытанні я часта ставіў перад сабой. І вырашыў, што можна. Для гэтага працэс навучання павінен пераўтварыцца са свету ацэнак у свет фарбаў, гукаў, фантазіі, казак, творчасці.

Так як паступленне дзіцяці ў школу з’яўляецца пераломным момантам ад прывычнай гульнёвай дзейнасці да вучэбнай, я стаў старацца забяспечыць сваім вучням узаемасувязь гульнёвай і вучэбнай дзейнасці.

Роля займальнасці як яркага, эмацыянальнага сродку ў актывізацыі навучальнага працэсу неаднаразова падкрэслівалася айчыннымі і замежнымі вучонымі. Займальнасць абуджае цікаўнасць, цікаўнасць пераходзіць у дапытлівасць і абуджае інтарэс да прадмета, што ў сваю чаргу нараджае патрэбнасць у глыбокім авалоданні ведамі і вядзе да раскрыцця і развіцця патэнцыяльных задаткаў і здольнасцяў.

Я задумаўся: чаму цікавасць дзяцей да навучання чытанню павышаецца, калі прымяняецца на занятках дыдактычная гульня? Таму галоўнай мэтай маёй працы стала жаданне дапамагчы дзецям вучыцца, а значыць, арганізаваць іх дзейнасць. Выкарыстоўваючы на ўроках дыдактычныя гульні для работы, я заўважыў, што дзецям такі від работы вельмі падабаецца і якасць засвойвання таго ці іншага матэрыялу значна ўзрастае.

На маю думку,актуальнасцьвопыту складаецца ў тым, што дыдактычныя гульні дазваляюць пазбавіцца аднатыпнасці і шаблоннасці ўрокаў, павышаюць інтарэс да навучання, робяць адукацыйны працэс цікавым, разнастайным, перспектыўным.

Таму адной з важных задач, якую я для сябе паставіў, – развіць у вучняў

цікавасць да гэтага прадмета, зрабіць яго як мага больш радасным і займальным. Добрымі памочнікамі ў гэтым мне сталі дыдактычныя гульні, іх сістэматычнае выкарыстанне на ўроках. Гульня спрыяе выкарыстанню ведаў у новай сітуацыі, а засвоены вучнямі матэрыял праходзіць праз своеасаблівую практыку, уносіць разнастайнасць і цікавасць у навучальны працэс.

Зыходзячы з актуальнасці тэмы, мэтай майго вопыту з’яўляецца павышэнне цікавасці да навучання чытанню праз выкарыстанне дыдактычных гульняў.

Дасягненне пастаўленай мэты патрабуе рашэння наступных задач:

1. вывучыць і прааналізаваць метадычную літаратуру з мэтай азнаямлення з тэарэтычнымі асновамі і прынцыпамі методыкі выкарыстання дыдактычнай гульні на ўроках навучання чытанню;
2. адабраць, распрацаваць і апрабіраваць дыдактычныя гульні на ўроках навучання чытанню, якія будуць садзейнічаць навучанню і арганізацыі дзейнасці вучняў 1 класа;
3. ацаніць эфектыўнасць выкарыстання дыдактычных гульняў як сродка навучання і формы арганізацыі дзейнасці вучняў 1 класа і вызначыць перспектывы развіцця вопыту.

Пошук, адбор матэрыялу я пачаў з 2015 года. Станаўленне вопыту адбывалася:

І этап – вывучыў метадычную літаратуру і рэкамендацыі, перадавы вопыт калег па дадзенай тэме;

ІІ этап – распрацаваў і апрабіраваў алгарытм работы з дыдактычнымі гульнямі як сродкам навучання і формай арганізацыі дзейнасці вучняў 1 класа.

ІІІ этап – прааналізаваў вынікі праведзенай работы;

ІV этап – абагуліў вопыт работы па тэме.

2.Апісанне тэхналогіі вопыту

2.1. Вядучая ідэя вопыту

Сучаснае становiшча навучання малодшых школьнiкаў дыктуе неабходнасць пошуку новых шляхоў павышэння якасці іх падрыхтоўкі, новых

сродкаў i метадаў навучання. В.А.Сухамлінскі казаў: “Дзеці павінны жыць у свеце прыгажосці, гульні, казкі, музыкі, малюнка, фантазіі, творчасці. Гэты свет павінен акружаць дзіця і тады, калі мы хочам навучыць яго чытаць і пісаць. Так, ад таго, як будзе адчуваць сябе дзіця, падымаючыся на першую прыступку лесвіцы пазнання, што яно будзе перажываць, залежыць увесь яго далейшы шлях да ведаў. Проста страшна падумаць, што гэтая прыступка становіцца для многіх дзяцей каменем спатыкнення.

Давайце ж падымацца, дарагія калегі, на гэтую прыступку так, каб кожны крок да ведаў быў гордым узлётам, а не стомленай хадой знясіленага падарожніка, знемагаючага пад цяжкай ношай за плячамі”[7, с. 26].

Галоўнае – гэта жаданне, зацікаўленасць, творчасць кожнага, хто працуе з малодшымі школьнікамі, прывівае любоў і цікавасць да ўрокаў роднай мовы.

**2.2. Апісанне сутнасці вопыту**

Сістэмная і мэтанакіраваная работа па прымяненні дыдактычных гульняў на ўроках навучання чытанню дазволіла мне выпрацаваць свой падыход да рэалізацыі пастаўленай мэты.

Я зразумеў, што пераходнай формай ад гульні да вучобы з’ўляецца дыдактычная гульня, якая спалучае ў сабе навучанне з гульнявой формай яго арганізацыі. Менавіта яна дазваляе “ўбраць” мяжу паміж гульнёй і вучобай, зрабіць змену вядучых відаў дзейнасці не такой адчувальнай для дзіцяці.

Дыдактычныя гульні вельмі добра ўжываюцца з “сур'ёзным”вучэннем . Уключэнне ва ўрок дыдактычных гульняў і гульнявых момантаў робіць працэс навучання цікавым і займальным, стварае ў дзяцей бадзёры працоўны настрой, палягчае пераадоленне цяжкасцяў у засваенні навучальнага матэрыялу.

Выкарыстанне гульнi ў школе мае свае асаблiвасцi:

1) гульня не павiнна быць простым практыкаваннем з выкарыстаннем наглядных дапаможнiкаў;

2) гульня не павiнна выпадаць з агульных задач урока;

3) павiнны ўлiчвацца псiхафiзiялагiчныя асаблiвасцi дзяцей;

4) абавязкова павiнны падводзiцца вынiкi.

Выбар дыдактычнай гульнi абумоўлiваецца мэтамi, зместам, этапам урока. Так як i сам урок, гульня рэалiзуе пазнавальныя, выхаваўчыя i развiццёвыя задачы.

Пры выбары гульнi неабходна кiравацца патрабаваннямi вучэбнай праграмы, падбiраць такiя дыдактычныя гульнi, якiя б адпавядалi тэме i дапамагалi настаўнiку ў рэалiзацыi задач урока.

Прааналізаваўшы метадычную літаратуру, я вылучыў наступныя структурныя кампаненты гульні: дыдактычная задача, змест, правілы, гульнявыя дзеянні.

Дыдактычная задача – гэта вучэбная мэта, іншымі словамі, тое, чаму я збіраюся навучыць дзяцей, выкарыстоўваючы тую ці іншую гульню.

Правілы – гэта патрабаванні да дзейнасці, узаемаадносін, паводзін дзяцей. Гэта палажэнні, якія дыктуюць, як дзейнічаць у гульні.

Гульнявыя дзеянні – гэта аперацыі, якія дзіця робіць у гульні. Менавіта гульнявыя дзеянні складаюць аснову гульні. Ёсць гульнявое дзеянне – ёсць гульня. Няма гульнявога дзеяння – знікае гульня, застаецца звычайнае дыдактычнае практыкаванне. Калі правілы дыктуюць дзіцяці, як дзейнічаць, то гульнявыя дзеянні дэманструюць, што рабіць.

Калі разглядаць структурныя кампаненты гульні з пункту гледжання цікавасці да іх з боку настаўніка і вучняў, то для настаўніка, вядома, важная дыдактычная задача (“Чаму я навучу дзяцей у гэтай гульні?”). Дзяцей цікавіць перш за ўсё гульнявое дзеянне (“Што я буду рабіць у гэтай гульні?”)

Гульнявыя тэхналогіi на ўроках навучання чытанню я выкарыстоўваю на розных этапах.

Напрыклад, замацаванне ведаў. Спачатку ўвага вучня на ўроку, як правіла, накіравана на гульнявое дзеянне, а затым у працэсе гульні незаўважна для сябе вучань уключаецца ў працэс вывучэння якога-небудзь вучэбнага матэрыялу. Цікавасць паступова пераключаецца на вучэбнае дзеянне. Тут я прадумваю паэтапнае размеркаванне гульняў і гульнявых момантаў на ўроку. У пачатку ўрока мэта гульні – арганізаваць і зацікавіць дзяцей, стымуляваць іх актыўнасць. У сярэдзіне ўрока дыдактычная гульня павінна вырашыць задачу засваення тэмы.У канцы ўрока гульня можа насіць пошукавы характар. На любым этапе ўрока гульня павінна адказваць наступным патрабаванням: быць цікавай, даступнай, уключаць розныя віды дзейнасці дзяцей [1, с. 34].

Выкарыстанне гульнявых тэхналогій на ўроках літаратуры дапамагае:

1) развiваць пазнавальную цікавасць да прадмета;

2) глыбока засвойваць матэрыял нават вучнямі, якiя дрэнна вучацца;

3) актывізаваць пазнавальную дзейнасць;

4) ствараць умовы для самавыяўлення асобы;

4) павышаць творчы патэнцыял вучняў;

5) разнастаiць вучэбную дзейнасць;

6) развіваць навыкi камунікацыі, пачуццё калектывізму.

Дыдактычныя гульні на ўроках навучання чытанню выкарыстоўваю не толькі для вырашэння дыдактычных задач, але і з мэтай своеасаблівай развіццёвай і выхаваўчай накіраванасці.

Дыдактычныя гульні ў 1 класе выкарыстоўваю на выпрацоўку наступных навыкаў: дзяленне слоў на склады, вызначэнне месца націску ў слове; выдзяленне і распазнаванне гукаў; запамінанне графічнага абрысу літар, суаднясенне гукаў з адпаведнымі літарамі; чытанне двухлітарных прамых адкрытых складоў (зліццяў); чытанне слоў і сказаў.

Правільнае свядомае чытанне і беспамылковае пісьмо патрабуюць папярэдняга авалодання неабходнымі фанетычнымі, графічнымі ўменнямі і навыкамі. У гэты раздзел я ўключыў гульні, якія дапамагаюць вырашыць наступныя дыдактычныя задачы:

* фарміраванне ўменняў дзяліць словы на склады, вызначаць іх колькасць у слове;
* практыкаванне вучняў у падборы слоў з азначанай колькасцю складоў, складанне слоў з названых складоў, дабаўленні складоў да цэлага слова;
* фарміраванне навыкаў вызначэння і выдзялення націскнога складу;
* практыкаванне вучняў у падборы слоў з націскам на азначаным складзе.

Першай ступенькай правільнага, свядомага чытання, якім дзеці павінны авалодаць да канца перыяду навучання грамаце, з’яўляецца плаўнае складавое чытанне або чытанне па складах з выдзяленнем націскнога складу. Поспеху ў вызначэнні тэхнікі плаўнага складавога чытання садзейнічае спецыяльная падрыхтоўчая работа, якую я пачынаю да таго, як дзеці прыступяць да самога чытання, да пераводу графічнай формы слова ў гукавую. Адным з напрамкаў гэтай падрыхтоўчай работы з’яўляюцца практыкаванні ў дзяленні слоў на склады, прагаворванне іх па складах, састаўленне слоў з асобна названых складоў. У выніку такіх практыкаванняў вучні асэнсоўваюць тое, што асноўная вымаўленчая адзінка мовы – склад.

Работа па фарміраванні названых уменняў пачынаецца на бязлітарнай ступені навучання грамаце. Для падтрымання цікавасці да вучобы патрабуецца шмат гульнявога матэрыялу (дадатак 6).

Найменшымі адзінкамі жывой мовы з’яўляюцца гукі. Таму адна з першых задач у перыяд навучання грамаце – дапамагчы дзецям авалодаць гукамі роднай мовы. Вельмі важна, каб дзіця ўмела ясна чуць, дакладна выдзяляць, выразна вымаўляць гукі. Без гэтага ўмення немагчыма правільна суадносіць гукі з адпаведнымі літарамі, пераводзіць літарную форму слова ў гукавую.

Работу па развіцці ў вучняў фанематычнага слыху, фарміраванні навыкаў склада-гукавога аналізу, якія забяспечваюць засваенне гукавай будовы мовы, пачынаю на бязлітарнай ступені падрыхтоўчага этапу, калі дзеці ўпершыню знаёмяцца з такімі фанетычнымі з’явамі як гук, галосны гук, зычны гук.

Дзіцяці трэба не толькі чуць, пазнаваць і правільна вымаўляць гук, але і запамінаць адпаведную літару, засвойваць чытанне складоў і слоў з ёй.

На вырашэнне такіх дыдактычных задач як:

- выдзяленне першага і апошняга гукаў у словах;

- вызначэнне месца азначанага гука ў слове (у пачатку, сярэдзіне, канцы);

- паслядоўнае пералічэнне ўсіх гукаў у слове;

- складанне слова з асобна названых гукаў;

- распазнаванне галосных і зычных гукаў;

- распазнаванне цвёрдых і мяккіх зычных гукаў;

- падбор слоў з канкрэтным гукам;

- выдзяленне прамых адкрытых складоў;

- распазнаванне такіх фанетычных адзінак як гук і прамы адкрыты склад

накіраваны наступныя гульнявыя сітуацыі (дадатак 2).

Дзіцяці, якое ўпершыню прыходзіць ва ўстанову адукацыі, цяжка авалодаць навыкам чытання, калі яно дрэнна запамінае графічны абрыс літар, не ўмее суадносіць гукі з адпаведнымі літарамі. У сувязі з гэтым трэба як мага больш якасна правесці работу, якая забяспечвае запамінанне вучнямі літар.

Лепш запомніць канфігурацыю літары дапамагаюць розныя прыёмы: паэлементны аналіз графічнага абрысу літары (з якіх частак складаецца літара?); параўнанне канфігурацыі літары з канкрэтнымі прадметамі, пошукі падабенства (да чаго падобная літара? У якіх прадметах схавалася літара?); пошукі літары ў азбуцы (знайсці хатку, у якой жыве літара); выкладванне літары з лічыльных палачак, лепка з пластыліну, выдзіранне з аркуша паперы (гульнявое практыкаванне “Зрабіце літару”); друкаванне літары ў сшытку, блакноце з нелінеенай паперы; выкарыстанне “Азбукі ў малюнках” у якасці своеасаблівага даведніка, які дапамагае дзіцяці хутчэй суаднесці гук з літарай, успомніць гукавыя эквіваленты літар.

Яшчэ адзін шлях, які забяспечвае запамінанне вучнямі графічнага абрысу літар – рэгулярнае паўтарэнне вывучаных гукаў і літар. Дзіця, пачуўшы той ці іншы гук на ўроках граматы, неаднолькава адказвае на яго адпаведнымі мова-рухальнымі працэсамі і ясна ўяўляе сабе вобраз, літару, якая адпавядае гэтаму гуку мовы. Тое ж самае мы будзем мець і тады, калі пакажам яму літару: убачыўшы яе, дзіця зараз жа адкажа адпаведнай артыкуляцыяй і суаднясе гэты вобраз з пэўнай фанемай.

Каб дзіця добра і хутка засвойвала графічнае напісанне літар, на кожным уроку пісьма і чытання паўтараю вывучаныя гукі і літары (дадатак 3).

За прасцейшую адзінку чытання прымаюць не любы склад, а двухлітарны прамы адкрыты склад – зліццё зычнага з галосным. У букварны перыяд важнейшай задачай з’яўляецца навучанне дзяцей чытанню прамога адкрытага склада: авалодаўшы ўменнямі чытаць зліцці зычнага з галосным, вучні атрымліваюць інструмент для прачытвання любога склада. Праблема зліцця – найбольш цяжкая ў ходзе навучання чытанню.

Пры навучанні чытанню прамога адкрытага склада чаргую дыдактычныя прыёмы і гульні, таму што, асэнсаваўшы прынцып, пакладзены ў аснову падбору матэрыялу для чытання складоў, дзеці пачынаюць чытаць механічна, што прыводзіць да памылак па прычыне ўгадвання. Вучу дзяцей уважліва ўглядацца ў літары склада, свядома зліваць зычны з галосным.

На падрыхтоўчым этапе выкарыстоўваю шмат практыкаванняў, якія садзейнічаюць усведамленню дзецьмі зліцця цэласнага выяўленчага элемента. Да такіх практыкаванняў адносяцца састаўленне і чытанне складоў з літар разразной азбукі, чытанне друкаваных складоў, напісаных на дошцы, чытанне іх па падручніку, па складавой табліцы, чытанне ў працэсе дыдактычных гульняў (дадатак 4).

Тэхніка чытання паляпшаецца за кошт шматразовага чытання аднаго і таго ж тэксту. Гэта першы пункт гледжання работы з тэкстам як фактар удасканалення тэхнікі чытання. Але існуе і другі пункт гледжання. Ён сцвярджае процілеглае: неабходна прапаноўваць вучням для чытання кожны раз новы матэрыял.

Але без шматразовага чытання на першых ступенях навучання не абысціся. Яно неабходна для таго, каб вока вучня прывыкала да графічнага абрысу слоў і навучылася схопліваць іх адразу, за адно ўспрыманне.

Пры выпрацоўцы тэхнікі чытання шматразовае чытанне матэрыялу ўрока ператвараецца з бясконцага і неасэнсаванага чытання “ланцужком” у захапляючы пошук адказаў на пытанні настаўніка. Падручніка для такога падыходу недастаткова. Галоўнае– перадаць матэрыял у розных кампазіцыйных рашэннях, пашыраючы слоўнікавы запас вучняў. Каб вырашыць гэтую задачу, выкарыстоўваю розныя прыёмы: аналіз,састаўленне і чытанне слоў з разразной азбукі; напісанне друкаванымі літарамі слоў у сшытках і чытанне іх; чытанне матэрыялу, напісанага на дошцы; чытанне па складавой табліцы, чытанне ў працэсе дыдактычных гульняў (дадатак 5).

**2.3. Выніковасць і эфектыўнасць вопыту**

На працягу вучэбнага года я назіраў за дынамікай паспяховасці вучняў на ўроках чытання.

Дадзеныя маніторынгу сведчаць аб тым, што дзейнасць, накіраваная на павышэнне цікавасці да вывучэння чытання праз выкарыстанне дыдактычных гульняў, дазволіла дасягнуць станоўчых вынікаў: у большасці вучняў сфарміравалася станоўчая матывацыя да вывучэння беларускай літаратуры і навыкі рашэння вучэбных задач. Займальнасць абудзіла цікаўнасць, цікаўнасць перайшла ў дапытлівасць і абудзіла інтарэс да прадмета, што ў сваю чаргу нарадзіла патрэбнасць у глыбокім авалоданні ведамі і прывяло да раскрыцця і развіцця патэнцыяльных задаткаў і здольнасцяў. Мае вучні любяць вучыцца, разумеюць сэнс навучання, падтрымліваюць таварысцкія адносіны ў сваім калектыве. А гэта і ёсць асноўны доказ эфектыўнасці вопыту.

1. **Заключэнне**

Зрабіць урок цікавым, а не забаўляльным, эфектыўным, а не эфектным, навучаць гуляючы, а не проста гуляць – такія галоўныя праблемы я вырашаю ў сваёй працы з вучнямі першага класа.

Якое месца павінна займаць гульня на ўроку? Вядома, не можа быць канкрэтнага адказу на гэтае пытанне. Галоўнае, каб гульня дапамагала дасягнуць вучэбнай і выхаваўчай мэт.

Лічу, што мой вопыт мае перспектыву развіцця, таму планую яго ўдасканальваць: працягваць работу з дыдактычнай гульнёй на іншых уроках у розных класах.

Я думаю, што дадзены вопыт будзе цікавы і можа быць выкарыстаны настаўнікамі І ступені навучання на розных этапах урокаў, пры падрыхтоўцы вучняў да конкурсаў, прадметных алімпіяд і творчых праектаў.

Вопытам работы дзяліўся на школьным метадычным аб’яднанні настаўнікаў пачатковых класаў (майстар-клас па тэме “Выпрацоўка навыкаў выразнага і беглага чытання на ўроках беларускай літаратуры”) у 2018 годзе і на раённым метадычным аб’яднанні намеснікаў дырэктароў школ па вучэбна-выхаваўчай рабоце (майстар-клас па фарміраванні чытацкай граматнасці) у 2017 годзе. Матэрыял з вопыту работы размешчаны на сайце ўстановы адукацыі ў раздзеле “Метадычная капілка”.

**Спіс выкарыстанай літаратуры**

1. Гімпель, І. А. Азбука – спадарожніца твая: вучэбна-метадычны дапаможнік / І.А.Гімпель. – Мазыр: Белы вецер, 2000. – 124 с.
2. Леановіч, В.Л. Дыдактычны матэрыял па беларускай мове для 1 класа агульнаадукацыйных школ з беларускай мовай навучання: Дапаможнік для настаўнікаў./В.Л. Леановіч, А.Г. Тарасевіч – Мн.: ТАА “Асар”, 2000. – 96 с.
3. Максимук, Н. Н. Учеба и игра? Да! / Н.Н. Максимук // Пачатковая школа. – 2010. – № 7. – С. 52–54.
4. Солахаў, А.В. Займальна ад А да Я: Дапам. для настаўнікаў пачатковых класаў устаноў, якія забяспечваюць атрыманне агул. сярэд. адукацыі, з 12 - гадовым тэрмінам навучання/ А.В. Солахаў. – Мн.: Лексіс, 2004. – 262 с.
5. Солахаў, А.В. Займальны матэрыял па беларускай мове: Дапам. Для настаўнікаў устаноў, якія забяспечваюць атрыманне агул. сярэд. адукацыі / А.В. Солахаў. – 2 – е выд., выпраўленае. – Мн.: Лексіс, 2007. – 176 с.
6. Старажынская,Н.С. Сябруем і гуляем разам./Н.С. Старажынская– Мн.: Нар. Асвета, 1994. – 80 с.
7. Сухомлинский, В.А. О воспитании / В.А. Сухомлинский. – Издание 5-е. – Москва: Политиздат, 1985. – 270 с.
8. Сыско, І.Г. Шляхі да роднай мовы: сучасныя падыходы да выкладання беларускай мовы ў пачатковых класах / І.Г.Сыско. – 2-е выд.– Мазыр: Содействие, 2008. – 72 с.

Дадатак 1

План – канспект урока навучання чытанню

Тэма: Гукі [б], [б’]. Літары Б,б

Мэта: навучанне і арганізацыя дзейнасці вучняў з дапамогай дыдактычнай гульні пры вывучэнні гукаў [б], [б’] і літары Б,б

Задачы: стварыць умовы для азнаямлення вучняў з літарамі Б, б, якія абазначаюць зычныя гукі [б], [б’], з іх алфавітнай назвай;фарміраваць выпрацоўку ўменняў выдзяляць гукі [б], [б’] у словах, чытаць словы з літарамі Б,б; спрыяць пашырэнню слоўнікавага запасу вучняў; выхоўваць любоў да роднай мовы,роднага краю.

 Абсталяванне: падручнік“Буквар”, прадметныя малюнкі (бусел, елка, яблык, сабака, банан, кураня, ліса, певень, абаранак, паветраны шар), аўдыязапіс беларускага народнага танца “Бульба”, рэбусы на тэму “Гукі [б],[б’], крыжаванкі на тэму “Беларуская нацыянальная ежа”, трэнажор для вачэй.

Ход вучэбнагазанятку урока

1. Арганізацыйны момант.

Хутка час прабяжыць,

Трэба ім даражыць.

Будзем добра працаваць,

Будзем веды набываць!

II. Актуалізацыя ведаў

А зараз паслухайце загадку, а затым знайдзіце ў буквары малюнак- адгадку.

Ён жыве на даху дома –

Даўганогі, даўганосы,

З доўгай шыяй, безгалосы. (Бусел.)

Як іпершы гук у слове “бусел”? (гук [б].)

А зараз яшчэ адна загадка, а ў буквары знайдзіце малюнак-адгадку.

Стаяць у полі сятрыцы,

Сукенкі бялёныя,

Шапачкі зялёныя. (Бярозы.)

Які першы гук у слове “бяроза”? Гук [б’].

Параўнайце гукі, з якіх пачынаюцца словы “бусел” і “бяроза”, і сфармулюйце тэму вучэбнага занятку. (Дзеці адказваюць, што слова “бусел” пачынаецца з гука [б], а слова “бяроза” з гука [б’]. Робяць вывад, што тэма вучэбнага занятку – “Гукі [б], [б’] і літара, якая іхабазначае”).

III. Фарміраванне новых ведаў

Упішыце ў клеткі назвы намаляваных прадметаў і мы даведаемся, што знаходзіцца ў кошыку ў беларускай дзяўчынкі. (Бульба.)

|  |  |  |  |  |  |
| --- | --- | --- | --- | --- | --- |
| Описание: http://im0-tub-by.yandex.net/i?id=700f376828c94ac9137e25da14ca707d&n=241 | Описание: https://im2-tub-by.yandex.net/i?id=34ed529b708ad9be38c8beae0b79924d&n=212. | Описание: https://im3-tub-by.yandex.net/i?id=be94209662bdc24b53476b4d99a6cde9&n=213. | Описание: Глава Гвардейского района В.Соломатин съел живого петуха! . Новости Гвардейска - Гвардейская правда4. | Описание: https://im2-tub-by.yandex.net/i?id=de761b8933250a4a8cd2f971ecd0ff75&n=215. | Описание: TOP топиков / Рейтинг / Blogberg.ru6. |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  | 1б | а | н | а | н |  |  |
|  |  |  |  | 2к | у | р | а | н | я |  |  |
|  |  |  |  |  | 3л | і | с | а |  |  |  |
| 4п | е | в | е | н | ь |  |  |  |  |  |  |
|  |  |  |  | 5 а | б | а | р | а | н | а | к |
|  |  |  |  | 6ш | а | р |  |  |  |  |  |





Вымавіце першы гук слова “бульба”, ахарактарызуйце яго. (Пры вымаўленні гука [б] паветра сустракае перашкоду – значыць, ён зычны. Пры вымаўленні гука [б] чуецца голас і шум – значыць, ён звонкі. Гук [б] вымаўляецца цвёрда – значыць, ён цвёрды).

Ахарактарызуйце коратка гук [б]. (Гук [б] зычны, звонкі, цвёрды.)

Разгледзьце малюнкі на дошцы. Складзіце ў слова першыя літары назваў адлюстраваных прадметаў і вы даведаецеся, хто любіць бульбу. (Беларус.)

|  |
| --- |
| Описание: https://im0-tub-by.yandex.net/i?id=b937fde695d7502e7431437e2cb6be84&n=21Описание: http://im0-tub-by.yandex.net/i?id=82f9acba637afce775a43cc451890b6f&n=24Описание: http://im0-tub-by.yandex.net/i?id=569b5bb58dff97160a6191778f19bb13&n=24Описание: https://im0-tub-by.yandex.net/i?id=e1ce576e768688dc270fc0e9498a2b51&n=21Описание: http://im0-tub-by.yandex.net/i?id=3f7e6557f35cb72db3c22d90ffc6c7c1&n=24Описание: https://im0-tub-by.yandex.net/i?id=e23984876d1f04eb700e9881555b62f2&n=21Описание: https://im3-tub-by.yandex.net/i?id=be94209662bdc24b53476b4d99a6cde9&n=21 |

Каго мы называем беларусамі?

Вымавіце слова “беларус”, выдзяляючы ў ім першы гук.

Назавіце яго. (Гук [б’]). Ахарактарызуйце гук [б’].

З якімі гукамі мы зараз пазнаёміліся?

Фізкультхвілінка:

Пад музыку дзеці выконваюць танец “ Бульба”.

На што падобная літара “Б”? (На бочачку з кранам, на барабан з барабаннымі палачкамі, чалавека, які стаіць з працягнутай рукою, сагнуўшы абаранкам ногу).

Давайце пакажам літару Б. (Дзеці ўстаюць, працягваюць левую руку, а левую ногу ставяць на мяч.)

IV. Прымяненне новых ведаў у практычнай дзейнасці.

На дошцы запісаныя склады, прачытайце іх у прамым і адваротным парадку: БУ, БІ, БА, БЯ.

Прачытайце склады, аб’яднаўшы іх у групы.

Якія групы ў нас атрымаліся? (1-я група: склады БА, БУ - у іх літара Б абазначае цвёрды гук [б]. 2-я група: склады БЯ, БІ – у іх літара Б абазначае мяккі гук [б’].

Фанетычная зарадка

Як бляе баран? (Бэ-э…)

Давайце паспрабуем разгадаць у буквары рэбус. (с. 38)

Якое слова ў вас атрымалася? (Абаранак.)

Што такое абаранак? (Булачны выраб з заварнога цеста, закручанага кольцам.)

Прачытайце словы побач з рэбусам. Якая аднолькавая частка ёсць у кожным слове? (Рана.)

Якую аднолькавую частку вы знайшлі ў другім і трэцім словах? (Ранак.)

Прачытайце тую частку, якой адрозніваюцца другое і трэцяе словы?(аба). Прачытаем самае доўгае слова.(Абаранак.)

Прачытаем самае кароткае слова. (Рана.)

Фізкультхвілінка для вачэй (трэнажор).

Прачытайце загаловак да тэксту на с. 38.

Адкажыце,чаму ў ім два словы запісаны з вялікай літары? (Бас – клічка сабакі, Дан – імя хлопчыка.)

Прачытаем тэкст ланцужком.

Пытанні на ўзнаўленне тэксту: што было ў Дана? (Банан і абаранак.)

Што даў Дан Басу? (Абаранак.)

Ці ўзрадаваўся Бас? Зачытайце. (Рад Бас.)

Што ў Баса? (У Баса абаранак.)

Што ў Дана? (У Дана банан.)

Я прапаную разгадаць наступны рэбус:



Якое слова ў нас атрымалася? (Брама.)

Паспрабуйце перакласці на рускую мову слова брама? (Ворота.)

Які першы гук мы чуем у слове брама? (Гук [б]).

Коратка ахарактарызуйце гук [б].

Займальныя мадэлі.

Прыдумайце як мага болей слоў па дадзеных мадэлях:

1. Б□□. 2. Б□□□□. 3. Б□б. 4. Б□б□□.

(Адказ: боб, бок, бак; банан, бубен; боб; бабры.)

Падвядзенне вынікаў. Аналіз працы вучняў на ўроку. Рэфлексія. Самаацэнка.

З якімі гукамі і якой літарай мы пазнаёміліся на ўроку?

Дайце кароткую характарыстыку гукам [б] і [б’].

Ці задаволеныя вы сваёю працаю на ўроку?

Калі “так”, пляскайце ў далоні. Калі “не ўпэўненыя”, падыміце абедзве рукі.

Калі “не”, закрыйце вочы рукамі.

Дадатак 2

“Пляскай з намі”

 Апісанне гульні. Называю словы, а дзеці пляскаюць у далоні толькі тады, калі чуюць у іх азначаны гук. Адзін з вучняў выконвае гэта заданне каля дошкі, павярнуўшыся тварам да класа. Калі ён памыляецца, клас паказвае яму, што памылка заўважана і гавораць хорам: “Пляскай з намі”.

“Не парві ланцужок”

Апісанне гульні.Называецца слова, вучань павінен падабраць сваё так, каб яно пачыналася з гука, якім заканчваецца слова, названае настаўнікам:

СОК – КНІГА – АЎТОБУС – СТОЛ – ЛІМОН – …

“Будзь уважлівы”

Апісанне гульні. Уразбіўку называюцца галосныя і зычныя гукі. Калі я вымаўляю галосны гук, дзеці хорам паўтараюць яго, калі чуюць зычны гук – падымаюць руку. Зрэдку можна падняць руку пры вымаўленні галоснага гука. Той з вучняў, хто паўтарае падманны рух настаўніка, дае фант, але працягвае ўдзельнічаць у гульні. Каб выкупіць фант, ён павінен назваць тры галосныя або зычныя гукі.

“Назаві пару”

Абсталяванне:мяч.

Апісанне гульні. Настаўнік называе ўразбіўку цвёрдыя і мяккія зычныя і кідае мяч вучням. Той, хто зловіць мяч, павінен назваць пару – адпаведны мяккі або цвёрды зычны і кінуць мяч назад настаўніку.

Варыянт. Настаўнік называе пары слоў з падобным гучаннем і просіць вызначыць, якімі гукамі яны розняцца: ДОМ – ДЫМ, РАК – МАК, РУКІ – РАКІ, ВОЗ – ВЁЗ і г.д.

Дадатак 3

 “Дапамажы Шапакляк”

Абсталяванне: старуха Шапакляк, набор картак з вывучанымі літарамі.

Апісанне гульні. На наборным палатне выстаўлены карткі літару розных становішчах: павернутыя набок, дагары нагамі, тыльным бокам. Гульнявая сітуацыя: “Старуха Шапакляк спяшалася ў школу і рассыпала літары. Трэба ёй дапамагчы.” Дзеці выходзяць да дошкі, ставяць картку правільна і называюць літару на ёй.

“Літара заблукала”

Абсталяванне: карткі вывучаных літар.

Апісанне гульні. На наборным палатне выстаўляюцца карткі з літарамі, якія абазначаюць галосныя гукі, а сярод іх адна, якая абазначае зычны гук. Дзеці павінны вызначыць, якая літара “заблукала”.

“Не прамаргай”

Абсталяванне: карткі з аднолькавым друкаваным тэкстам.

Апісанне гульні. Кожны вучань, атрымаўшы картку, павінен падлічыць, колькі разоў у тэксце сустракаецца азначаная літара.

“Цягнік”

Абсталяванне: кардонавы цягнік, да вагончыкаў якога прымацаваны кішэні, карткіз абрысамі вывучаных літар.

Апісанне гульні. Трэба пасадзіць літары ў цягнік. Пасадка ажыццяўляецца такім чынам: у першым вагоне будуць ехаць літары, якія абазначаюць галосныя гукі, а ў другімтыя, што абазначаюць зычныя”.

Дадатак 4

“Дапоўні сябра”

Абсталяванне: складовыя карткі.

Апісанне. Выкліканы вучань дастае са скрынкі картку і чытае склад. Потым ён называе таварыша, які павінен яго дапоўніць – вымавіць склад з мяккім зычным, калі быў прачытаны склад з цвёрдым зычным (НА - НЯ) і наадварот (ПІ - ПЫ).

“Не блытай склады”

Абсталяванне: карткі са складамі.

Апісанне. На наборным палатне выстаўляюцца карткі са складамі або на дошцы пішуцца друкаваныя склады. Настаўнік называе склад і паказвае на яго ўказкай, дзеці чытаюць. Наўмысна і нечакана для іх настаўнік паказвае не той склад, які назваў. Вучні, не звяртаючы ўвагі на падманныя дзеянні настаўніка, чытаюць той склад, на які паказвае настаўнік.

Дадатак 5

“Дзень і ноч”

Абсталяванне: каса літар і складоў.

Апісанне. Вучань, выкліканы да дошкі, састаўляе слова. Па сігналу “Ноч!” дзеці заплюшчваюць вочы, настаўнік мяняе літару ў слове. Па сігналу “Дзень!” дзеці расплюшчваюць вочы і хорам чытаюць новае слова.

КАСА – РАСА – РОСЫ – КОСЫ – ВОСЫ – ВУСЫ – …

ВУЖЫ - ВУШЫ – ДУШЫі г.д.

“Якога складу не хапае?”

Абсталяванне: малюнкі жывёл, птушак, раслін і іншае.

Апісанне. На дошцы размешчаны малюнкі. Пад імі са складовых картак састаўлены словы – назвы. У кожным слове адна складовая картка павёрнута тыльным бокам: КА – (РО) – ВА;ВА – РО - (НА);КА – (СА);МА - (ШЫ) – НА;ГРУ – (ША);ВА – ВЁР –(КА). Дзеці павінны вызначыць, якога складу не хапае, павярнуць картку вонкавым бокам і прачытаць слова.

“Якую галосную згубілі?”

Абсталяванне: каса літар.

Апісанне. На наборным палатне састаўлены словы, у кожным з іх прапушчана галосная. Дзеці павінны здагадацца, якая менавіта. Выкліканы вучань называе літару, падстаўляе адпаведную картку з касы і чытае слова.

РАБ . НА,ЗВ . НОЧАК,Б . РОЗА,П . РТАі г.д.

Дадатак 6

“Колькі складоў?”

Абсталяванне: схемы слоў рознай складовай структуры, лічыльныя палачкі, карткі з лічбамі.

Апісанне гульні. Я называю словы, дзеці паказваюць колькасць складоў у ім на лічыльных палачках (на матэматычных веерах). Для праверкі выкліканы вучань прагаворвае слова па складах.

Варыянт. Дзеці паказваюць парадкавы нумар складу ці адпаведную схему слова з націскам.

МА – ШЫ – НА (3),РЫ – БА (2),ЗБА – НОК (2),і г.д.

 “Птушыны рынак”

Абсталяванне: цацкі-жывёлы.

Апісанне гульні. “Вы прыйшлі на рынак, дзе можна купіць сабаку, ката, птушку або рыбак. Каб купіць тое, што вам падабаецца, трэба прыдумаць жывёле мянушку, у якой было б 2(3) склады”. Вучні падбіраюць словы і, калі робяць гэта правільна, атрымліваюць права гуляць з купленай цацкай на перапынку.

Варыянт. Мянушка павінна быць з націскам на азначаным настаўнікам складзе.

“Падбяры слова”

Апісанне гульні. Я задаю рытмічны малюнак трохскладовага слова, называючы аднолькавыя па гукавому саставу склады, адзін з якіх вымаўляецца з націскам:

ТА – ТА – ТА(лас-таў-ка)

ТА – ТА – ТА(ма-шы-на)

ТА – ТА – ТА(шы-ры-ня)

Вучні прыдумваюць словы, якія адпавядаюць зададзенаму рытмічнаму малюнку.

“Сапсаваны мікрафон”

Абсталяванне: прадметныя малюнкі, цацачны мікрафон.

Апісанне гульні. “Я зараз буду гаварыць у мікрафон. Памятайце, што мікрафон пашкоджаны і ў некаторы момант гук знікае. Вы павінны здагадацца, на якой часцы слова прапаў гук, і назваць гэтую частку”. Паказваю прадметны малюнак і называю прадмет. На адным са складоў “выключаю гук” – вымаўляю яго шэптам: (РА) – кета, аў – (ТО) - бус,трам – (ВАЙ) і г.д. Дзеці называюць склад, які прапаў.